ᱫᱟᱴᱥᱤ

ᱫᱟᱴᱥᱤ ᱫᱚ ᱵᱷᱩᱴᱟᱱ ᱜᱷᱟᱨᱚᱸᱡᱽ ᱨᱮᱱᱟᱜ ᱪᱤᱡᱽ (ᱯᱚᱱᱤᱨ) ᱠᱟᱱᱟ, ᱡᱟᱦᱟᱸ ᱫᱚ ᱜᱟᱹᱭ ᱛᱚᱣᱟ ᱠᱷᱚᱱ ᱵᱮᱱᱟᱣᱜ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱯᱨᱟᱠᱨᱤᱛᱤᱠ ᱯᱷᱚᱨᱢᱮᱱᱴᱮᱰ ᱢᱤᱞᱠ ᱯᱨᱚᱰᱩᱠᱴ ᱠᱟᱱᱟ, ᱡᱟᱦᱟᱸ ᱫᱚ ᱵᱮᱠ-ᱥᱞᱚᱯᱤᱝ ᱢᱮᱛᱷᱚᱰ ᱛᱮ ᱵᱮᱱᱟᱣ ᱟᱠᱟᱱᱟ᱾  ᱫᱟᱴᱥᱤ ᱵᱮᱱᱟᱣ ᱞᱟᱹᱜᱤᱫ, ᱫᱟᱦᱮ ᱫᱚ ᱯᱩᱭᱞᱩ ᱠᱷᱚᱱ ᱢᱩᱬ ᱛᱚᱣᱟ ᱠᱷᱚᱱ ᱵᱮᱱᱟᱣ ᱦᱩᱭᱩᱜᱼᱟ, ᱚᱱᱟ ᱛᱟᱭᱚᱢ ᱛᱷᱮᱠᱤ ᱧᱩᱛᱩᱢᱟᱱ ᱢᱤᱫ ᱵᱤᱥᱮᱥ ᱠᱟᱴ ᱠᱟᱺᱰᱤ ᱨᱮ ᱜᱷᱟᱨᱲᱟ ᱠᱟᱛᱮ ᱢᱟᱨ (ᱟᱨᱴᱤᱥᱟᱱᱟᱞ ᱵᱚᱴᱚᱨ) ᱨᱮ ᱵᱮᱱᱟᱣ ᱦᱩᱭᱩᱜᱼᱟ᱾ ᱢᱟᱨ ᱫᱚ ᱡᱟᱣᱨᱟ ᱠᱟᱛᱮ ᱥᱟᱨᱮᱡᱟᱜ ᱞᱤᱠᱩᱣᱤᱰ (liquid) ᱫᱚ ᱱᱟᱥᱮ ᱫᱷᱟᱨᱟ ᱩᱨᱜᱩᱢ ᱦᱩᱭᱩᱜᱼᱟ ᱾ ᱚᱱᱟ ᱞᱚᱞᱚ ᱞᱮᱠᱷᱟᱱ ᱠᱮᱥᱤᱱ ᱫᱚ ᱵᱟᱹᱭᱥᱟᱹᱣᱜᱼᱟ ᱟᱨ ᱢᱚᱦᱤ ᱨᱮᱱᱟᱜ ᱰᱷᱩᱢᱵᱟᱹᱣᱜ ᱵᱮᱱᱟᱣᱜᱼᱟ ᱾ ᱫᱟᱴᱥᱩ ᱫᱚ ᱡᱟᱨᱣᱟ ᱠᱟᱛᱮ ᱢᱤᱫ ᱞᱩᱜᱽᱲᱤ ᱛᱮ ᱯᱚᱴᱚᱢ ᱠᱟᱛᱮ ᱨᱚᱰᱚᱡ ᱦᱩᱭᱩᱜᱼᱟ ᱟᱨ ᱚᱱᱟ ᱛᱟᱭᱚᱢ  ᱞᱟᱹᱠᱛᱤ ᱡᱟᱹᱱᱤ ᱥᱮᱬᱟ ᱦᱟᱜ ᱰᱩᱢᱵᱩᱜ ᱵᱮᱱᱟᱣ ᱜᱟᱱᱚᱜᱼᱟ ᱾

ᱫᱟᱴᱥᱤ ᱫᱚ ᱵᱷᱩᱴᱟᱱ ᱨᱮ ᱫᱤᱱᱟᱹᱢ ᱦᱤᱞᱚᱜ ᱟᱭᱢᱟ ᱛᱮᱭᱟᱨᱚᱜ ᱠᱟᱱᱟ ᱟᱨ ᱠᱚ ᱡᱚᱢ ᱮᱫᱟ ᱾ ᱱᱚᱶᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱧᱩᱛᱩᱢᱟᱱ ᱡᱚᱢᱟᱜ ᱠᱟᱱᱟ ᱟᱨ ᱡᱟᱹᱥᱤᱛᱤ ᱜᱟᱱ ᱵᱷᱩᱴᱟᱱᱤᱡᱽ ᱩᱛᱩ ᱠᱚᱨᱮ ᱱᱚᱶᱟ ᱢᱮᱥᱟᱜ ᱜᱮᱭᱟ ᱾ ᱡᱮᱞᱮᱠᱟᱺ ᱧᱩᱛᱩᱢᱟᱱ ᱵᱷᱩᱴᱟᱱᱤᱡᱽ ᱡᱚᱢᱟᱜ ᱮᱢᱟ ᱫᱟᱴᱥᱤ ᱨᱮ ᱫᱟᱥᱤ ᱵᱮᱵᱷᱟᱨᱚᱜᱼᱟ ᱪᱤᱡᱽ ᱞᱮᱠᱟᱛᱮ, ᱚᱱᱟᱛᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ ᱫᱟᱴᱥᱤ ᱦᱩᱭ ᱟᱠᱟᱱᱟ ᱾ ᱮᱴᱟᱜ ᱡᱚᱢᱟᱜ ᱠᱮᱣᱟ ᱫᱟᱴᱥᱤ ᱟᱨ ᱥᱟᱠᱟᱢ ᱫᱟᱴᱥᱤ ᱞᱮᱠᱟᱱᱟᱜ ᱠᱚᱨᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ ᱾ 2018 ᱥᱟᱹᱦᱤᱛ ᱨᱮ, ᱵᱮᱱᱟᱣ ᱟᱠᱟᱱ ᱛᱚᱣᱟ ᱨᱮᱱᱟᱜ 74% ᱫᱚ ᱛᱚᱣᱟ ᱡᱟᱹᱛ ᱨᱮᱱᱟᱜ ᱡᱤᱱᱤᱥ ᱛᱮᱭᱟᱨ ᱨᱮ ᱵᱮᱷᱟᱨ ᱟᱠᱟᱱᱟ, ᱚᱱᱟ ᱠᱚ ᱢᱟᱹᱫᱽ ᱨᱮ ᱢᱟᱨ, ᱫᱟᱴᱥᱤ ᱟᱨ ᱪᱩᱜᱚ ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱵᱷᱩᱴᱟᱱ ᱱᱤᱛᱚᱜ ᱫᱟᱴᱥᱤ ᱮᱴᱟᱜ ᱫᱤᱥᱚᱢ ᱵᱟᱭ ᱵᱷᱮᱡᱟᱭᱮᱜᱼᱟ, ᱪᱮᱫᱟᱜ ᱥᱮ ᱴᱚᱴᱷᱟ ᱨᱮ ᱱᱚᱶᱟ ᱨᱮᱱᱟᱜ ᱠᱷᱚᱡᱽ ᱡᱟᱹᱥᱛᱤ ᱜᱮᱭᱟ ᱾

ᱢᱮᱪᱚᱨᱰ ᱫᱟᱴᱥᱤ ᱫᱚ ᱡᱚᱭᱛᱮᱭ (Dzongkha: ཟེ་ཏོད, Wylie:ze-te) ᱠᱚ ᱢᱮᱛᱟᱜᱼᱟ, ᱡᱟᱦᱟᱸ ᱫᱚ ᱟᱹᱰᱤ ᱡᱟᱹᱥᱛᱤ ᱜᱮ ᱵᱷᱩᱴᱟᱱ ᱨᱮ ᱠᱚ ᱡᱚᱢᱟ ᱾ ᱱᱚᱶᱟ ᱫᱚ ᱯᱷᱨᱮᱥ ᱫᱟᱴᱥᱤ ᱜᱮ ᱰᱷᱤᱞᱟᱹ ᱫᱷᱟᱨᱟ ᱯᱞᱟᱥᱴᱤᱠ ᱟᱨᱵᱟᱝ ᱥᱟᱠᱟᱢ ᱛᱮ ᱯᱚᱴᱚᱢ ᱠᱟᱛᱮ ᱜᱷᱟᱨᱚᱡᱽ ᱨᱮᱱᱟᱜ ᱞᱚᱞᱚᱥᱚᱝ ᱛᱮᱜᱮ ᱫᱚᱦᱚ ᱠᱟᱛᱮ ᱵᱮᱱᱟᱣᱜᱼᱟ ᱾ ᱫᱟᱴᱥᱤ ᱨᱮ ᱢᱤᱫ ᱞᱟᱹᱜᱽ ᱥᱚ ᱟᱨ ᱞᱤᱴᱤᱵ ᱞᱤᱴᱤᱵ, ᱡᱤᱞᱮᱴᱤᱱ ᱞᱮᱠᱟᱱ ᱡᱤᱱᱤᱥ ᱪᱮᱛᱟᱱ ᱨᱮ ᱵᱮᱱᱟᱜᱼᱟ ᱡᱟᱦᱟᱸ ᱫᱚ ᱡᱤᱭᱮᱞᱴ ᱠᱚ ᱢᱮᱛᱟᱜᱼᱟ ᱾

ᱠᱮᱣᱟ ᱫᱟᱴᱥᱤ
ᱠᱮᱣᱟ ᱫᱟᱴᱥᱤ ᱟᱹᱞᱩ ᱟᱨ ᱪᱤᱡᱽ (ᱯᱚᱱᱤᱨ) ᱨᱮᱱᱟᱜ ᱢᱮᱥᱟ ᱢᱤᱫ ᱡᱚᱢᱟᱜ ᱠᱟᱱᱟ ᱾ ᱡᱚᱝᱠᱷᱟ ᱯᱟᱹᱨᱥᱤ ᱛᱮ ᱠᱮᱣᱟ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ ᱟᱹᱞᱩ ᱾ ᱮᱢᱟ ᱫᱟᱴᱥᱤ ᱨᱮ ᱫᱚ ᱢᱩᱬ ᱞᱮᱠᱟᱛᱮ ᱢᱟᱹᱨᱤᱪ ᱵᱮᱵᱷᱟᱨᱚᱜᱼᱟ, ᱱᱟᱥᱮ ᱦᱟᱲᱦᱟᱫ ᱦᱚᱸ ᱛᱟᱦᱮᱸᱱᱟ ᱾ ᱱᱚᱶᱟ ᱡᱚᱢᱟᱜ ᱥᱤᱨᱡᱚᱱ ᱨᱮᱱᱟᱜ ᱚᱡᱮ ᱫᱚ ᱦᱩᱭᱩᱜ ᱠᱟᱱᱟ ᱪᱤ,  ᱵᱷᱩᱴᱟᱱ ᱨᱮ ᱟᱹᱰᱤ ᱡᱟᱹᱥᱛᱤ ᱜᱮ ᱟᱹᱞᱩ ᱪᱟᱥ ᱦᱩᱭᱩᱜᱼᱟ, ᱚᱱᱟᱛᱮ ᱫᱟᱴᱥᱤ ᱥᱟᱶ ᱚᱱᱟ ᱦᱚᱸ ᱠᱚ ᱢᱮᱥᱟᱭᱮᱜᱼᱟ ᱾
ᱥᱟᱹᱠᱷᱭᱟᱹ